Merkezê Îrtîbatî û Çapemenîye yê HPGyî derheqê çalakîyanê înan de eşkerayîyêka nuştekîye daye.
Eşkerayîya HPGyî wina ya:
''Çarçewa Hemleya Şorişgêre ya Şehîd Bagerî û Şehîde Ronya de hêzanê ma 19ê nîsane de herêma Xakurkê ya Herêmanê Pawitişî yê Medya de vera artêşa TCyî ya îşxalkere  Girê Lêlikanî de çalakîyêke kerde. Derbê giranî ameyî dayene cayan û kozikanê dişmenan ro. Çalakîye de 6 leşkerî ameyî kiştene, kamerayêka mobese ameye îmhakerdene. Yewina ma ya çalakîye bi selametîye agêraye baregehanê xo.
Teyarayanê şerî yê artêşa TCyî ya îşxalkere hêrişê xo yê hewayî yê vera Herêmanê Pawitişî yê Medya dewam kerdî. Na çarçewe de:
17ê nîsane de teyarayanê şerî dormeyê dewa Dêrikî ya warê Meyroke ya herêma Garî û herêma Mamreşoyî ya herêma Avaşînî ser o bombayî varnayî.
20ê nîsane de (ewro) teyarayanê şerî Girê Zergelê û dormeyê Bêpalanî yê herêma Qendîlî ser o bombayî varnayî.
Bombarduman de zerarêk nêresa hêzanê ma ser.''
